b'\n_START_ARTICLE_\nViktoras Luko\xc5\xa1evi\xc4\x8dius\n_START_SECTION_\nBiografija\n_START_PARAGRAPH_\n1962 m. baig\xc4\x97 Kauno politechnikos institut\xc4\x85. 1966 m. technikos moksl\xc5\xb3 kandidatas_NEWLINE_Nuo 1962 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, 1967\xe2\x80\x931970 m. \xe2\x80\x93 Panev\xc4\x97\xc5\xbeio fakulteto (nuo 2001 m. Kauno technologijos universiteto Panev\xc4\x97\xc5\xbeio institutas) Bendr\xc5\xb3j\xc5\xb3 dalyk\xc5\xb3, 1970\xe2\x80\x931981 m. ir 1993\xe2\x80\x932005 m. Statybos technikos katedros ved\xc4\x97jas; nuo 1970 m. docentas. Nuo 2000 m. dar ir \xc5\xa0iauli\xc5\xb3 universiteto d\xc4\x97stytojas. Sta\xc5\xbeavo 1995\xe2\x80\x931996 m. JAV Kolumbuso Franklino ir Ohajo valstybiniame universitetuose, 1998 m. Italijos Neapolio universitete. Tarptautinio darnios pl\xc4\x97tros aplinkosaugos strategijos projekto Panev\xc4\x97\xc5\xbeio miesto darbo grup\xc4\x97s vadovas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys: kompozicin\xc4\x97s statybin\xc4\x97s med\xc5\xbeiagos, geodeziniai matavimai ir j\xc5\xb3 istorijos raida Lietuvoje, aplinkosauga. Paskelb\xc4\x97 daugiau kaip 60 mokslini\xc5\xb3 straipsni\xc5\xb3, pareng\xc4\x97 informacini\xc5\xb3 leidini\xc5\xb3.'